**Nyilvános közzétételű licitKIÍRÁS**

**INGATLANRA VONATKOZÓ INFORMÁCIÓK**

Az ingatlan adatai: helyrajzi szám: 2754

alapterület összesen: 3416 m2

művelési ág: kivett beépítetlen terület

beépítési kötelezettség: helyi építési szabályzat szerint

terhelés: vezetékjog 205 m2 területre

Az ingatlan közmű ellátottsága: közmű nélküli.

BEÉPÍTÉSI ELŐÍRÁSOK:

Az ingatlan természetben a 2740 Abony, Károly Róbert utcában helyezkedik el.

A telek Abony Város Helyi Építési Szabályzata szerint Lf-2 jelű övezetbe sorolt. A terület 3416 m2.

- Övezeti besorolása: Lf-2

- A kialakítható legkisebb telekterület: 1000 m2

- Legnagyobb beépíthetőség: 25%

- Építménymagasság: maximum 5,5 m

- A beépítésnél alkalmazható legkisebb zöldfelületi arány: 40 %

Vagyonnyilvántartás szerinti besorolás: forgalomképes üzleti vagyon.

**liciteljárásra VONATKOZÓ ELŐÍRÁSOK**

**Hivatalos nyelve**: Magyar

**A liciteljárás típusa:** egyfordulós

**Induló limitár: bruttó 1.300.000,- Ft**

**A licitlépcső mértéke: 50.000,- Ft**

**A licit kezdő összege: 1.300.000,- Ft**

**Elbírálás szempontjai:**

Nyertes: a legmagasabb árajánlatot adó.

**A vétel ár megfizetésének határideje:** Az adás-vételi szerződés aláírásával egyidejűleg.

**A Pályázót terhelő kötelezettségek:** Az ajánlattevők ajánlataikat zártan, (cég)jelzés nélküli borítékban, minden oldalon eredeti aláírással, 1 példányban nyújthatják be az ajánlatok beadására nyitva álló határidőben és helyen, az adott felhívásra utaló jelzéssel személyesen vagy meghatalmazottjuk útján.

Az ajánlattevő meghatalmazottja köteles közokirattal, vagy teljes bizonyító erejű magánokirattal igazolni képviseleti jogosultságát.

**A licitre benyújtott ajánlatnak tartalmaznia kell az ajánlattevő részletes és jogilag kötelező nyilatkozatát:**

* arra vonatkozóan, hogy a licitfelhívásban és licitkiírásban foglalt feltételeket tudomásul vette,
* arra vonatkozóan, hogy milyen célra kívánja hasznosítani az ingatlant, valamint
* a limitár elfogadására vonatkozóan, és
* a vételár összegére vonatkozóan (amely nem lehet kevesebb a legalacsonyabb induló-limitártól.
* a pályázati felhívás mellékletét képező Adás-vételi szerződéstervezetben foglaltak megismeréséről és elfogadásáról.

**Alternatív ajánlat nem tehető.**

Az ajánlattevő köteles csatolni:

* Vállalkozás esetén
* aláírási címpéldányt,
* a NAV által kiadott, 30 napnál nem régebbi köztartozás mentességet igazoló nyilatkozatát arra vonatkozóan, hogy az ajánlat benyújtásának napján nincs esedékessé vált, meg nem fizetett köztartozása (amennyiben nem szerepel a köztartozásmentes adózói adatbázisban),
* cégbírósági bejegyzés 30 napnál nem régebbi igazolását,
* egyéni vállalkozó esetén vállalkozói igazolvány meglétét,
* Magánszemély esetén
* személyazonosságának igazolására vonatkozó iratokat.

Ajánlatot tenni csak 50.000,- Ft. összegű ajánlati biztosíték megfizetésével lehet. Az ajánlati biztosítékot az Abony Város Önkormányzatnak az ERSTE Bank Hungary Zrt. pénzintézetnél vezetett, 11600006-00000000-32793538 számú költségvetési elszámolási számlája javára kell megfizetni.

Az ajánlathoz eredetiben csatolni kell: a pályázati biztosíték befizetésének igazolását, valamint a fent felsorolt egyéb nyilatkozatokat, igazolásokat, mellékleteket.

**Az ajánlati kötöttség a licit eljárás lefolytatásától számított 60 nap.**

**A liciteljárás eredményéről az ajánlattevők az írásbeli értesítést kapnak.**

**Elbírálásra jogosult:** Abony Város Önkormányzat Vagyongazdálkodási Liciteljárási Szabályzatában foglalt személyek.

**Hiánypótlás**

A pályázat hiányosságának észlelése esetén a pályázó felszólítást kap 3 munkanapos határidő tűzésével a hiányosságok pótlására.

Amennyiben a pályázó nem pótolta a hiányosságokat, vagy azoknak nem a hiánypótlási felhívásban meghatározott módon tett eleget a megjelölt határidőben, a pályázatot érvénytelennek kell tekinteni.

A hiánypótlás nem vonatkozhat az elbírálás szempontjaira, azaz vételár-ajánlatra.

Az ajánlattevő ajánlatához az ajánlat benyújtásától a nyertessel való szerződéskötésig, illetve az eljárás eredménytelenné nyilvánításáig kötve van.

A liciteljárás Abony Város Önkormányzat Vagyongazdálkodási Liciteljárási Szabályzata előírásai alapján történik, az ajánlat benyújtásával az ajánlattevő a Szabályzat rendelkezéseit magára nézve kötelezőnek ismeri el. A Szabályzat megtekinthető az ajánlat benyújtásának helyén.

A licit felhívásban, kiírásban közölt feltételek nem teljesítése, vagy nem megfelelő teljesítése, valamint az ajánlattevőnek a licit tisztaságához fűződő, vagy a többi ajánlattevő érdekeit súlyosan sértő cselekménye az ajánlat érvénytelenségét vonja maga után.

**Az Önkormányzat a pályázat visszavonásának jogát fenntartja!**

**A KIÍRÁS MELLÉKLETEI:**

* Kivonat Abony Város Helyi Építési Szabályzatából,
* Az ingatlan érték megállapításáról szóló szakvéleményben szereplő műszaki leírás,
* Adás-vételi szerződéstervezet,
* Abony Város Önkormányzat Vagyongazdálkodási Liciteljárási Szabályzata.

**Abony Város Önkormányzat**

**polgármestere**